|  |  |
| --- | --- |
|  | **FAQ – Výzva č. 2/2023/SRR** |
| **Č.** | **Otázka** |
| ***Odpoveď*** |
| 1 | Kto je oprávneným žiadateľom vo výzve č. 2/2023/SRR? |
| ***Odpoveď:***  Oprávnený žiadateľ pre túto výzvu je definovaný priamo v tele výzvy (úvodná strana), konkrétne ide o subjekty územnej spolupráce podľa § 13 písm. d), e) a f) zákona č. 539/2008 Z. z. o podpore regionálneho rozvoja v znení neskorších predpisov.  Oprávnenými žiadateľmi podľa vyššie uvedeného sú občianske združenie, nezisková organizácia poskytujúca všeobecne prospešné služby a obec. Oprávnenosť žiadateľa zapojiť sa do predmetnej výzvy vyplýva aj z príslušného registra, v ktorom je žiadateľ registrovaný. |
| 2 | Aké je oprávnené územie výzvy? |
| ***Odpoveď:***  Žiadateľ je povinný realizovať oprávnené aktivity podľa časti 3 na oprávnenom území, ktorým je celé územie Slovenskej republiky. Oprávnený žiadateľ môže v rámci výzvy predložiť len jednu žiadosť, ale projekt je možné realizovať na rôznych miestach katastrálneho územia žiadateľa. Subjekty územnej spolupráce podľa § 13 ods. 1 písm. d) a e) zákona o podpore regionálneho rozvoja môžu projekt realizovať aj vo viacerých katastrálnych územiach. |
| 3 | Aké je oprávnené obdobie výzvy? |
| ***Odpoveď:***  Oprávneným obdobím vzniku výdavkov je obdobie od 01.01.2023 do 31.12.2023, t. j. poskytnutá dotácia musí byt použitá najneskôr do 31.12.2023. |
| 4 | Bude oprávneným nákladom vonkajšie opláštenie budovy, športovej haly drevenej konštrukcie, iným materiálom (zlepšenie izolačných a hlavne bezpečnostných vlastnosti budovy) a prípadne výmena krytiny strechy a vytvorenie bezbariérových vstupov? Vedľa športovej haly ma vyrásť nová škola aj materská škola čo dáva predpoklad pre vzdelávanie a klubovú činnosť. |
| ***Odpoveď:***  Podľa samotného zamerania a bodu 3 výzvy sú oprávnené aktivity zamerané na vybudovanie alebo rekonštrukciu priestoru v exteriéri pozostávajúceho z infraštruktúry pre pohybové a voľnočasové aktivity nesúťažného charakteru, ktorá nie je športovou infraštruktúrou pre organizovaný šport podľa zákona č. 440/2015 Z. z. o športe a o zmene a doplnení niektorých zákonov v znení neskorších predpisov. Zároveň bude tento priestor predstavovať miesto pre aktívny odpočinok obyvateľov, čo prispeje k podpore vzniku potrebných medzigeneračných väzieb a vytvoreniu vhodného prostredia pre vzájomnú komunikáciu a výmenu skúseností.  Vzhľadom na vyššie uvedené, je možné konštatovať, že športová hala nespĺňa podmienku priestoru v exteriéri. Pri športovej hale by zároveň bolo náročné splniť ďalšie podmienky bodu 3 výzvy ako napríklad, že oprávnené aktivity a výstupy projektu musia byť poskytované a využívané bezodplatne a musia byť prístupné širokej verejnosti bez obmedzení. Obsahom oprávnených aktivít sú nehospodárske činnosti.  V prípade rekonštrukcie športovej haly odporúčame upriamiť Vašu pozornosť na Fond na podporu športu, ktorý na obdobné účely pravidelne vyhlasuje výzvy. |
| 5 | Mesto, ako oprávnený žiadateľ chce postaviť - vybudovať na priestore v exteriéri, ktorý je majetkom mesta nafukovaciu športovú halu. Je táto aktivita pozostávajúca z vybudovania infraštruktúry pre pohybové a voľnočasové aktivity nesúťažného charakteru oprávnenou aktivitou? |
| ***Odpoveď:***  Nafukovacia športová hala nespĺňa podmienky priestoru v exteriéri podľa tejto výzvy a z tohto dôvodu uvedenú aktivitu v rámci výzvy č. 2/2023/SRR nepodporujeme.  V prípade výstavby nafukovacej športovej haly odporúčame upriamiť Vašu pozornosť na Fond na podporu športu, ktorý na obdobné účely pravidelne vyhlasuje výzvy. |
| 6 | 1. Je potrebné mať ku dňu predloženia žiadosti začaté/ ukončené verejné obstarávanie? 2. Môžu byť oprávnené aktivity realizované na parcelách, ktoré nie sú vo vlastníctve obce, avšak sú situované v katastrálnom území obce a obec disponuje zmluvami o užívaní predmetných parciel? |
| ***Odpoveď:***   1. K termínu podania žiadosti nie je potrebné mať vyhlásené verejné obstarávanie. Verejné obstarávanie je potrebné predložiť k vyúčtovaniu projektu, pričom prijímateľ je povinný postupovať v súlade so zákonom č. 343/2015 Z. z. o verejnom obstarávaní. Bližšie informácie k vyúčtovaniu projektu sú uvedené v Prílohe č. 3 Vzor zmluvy o poskytnutí dotácie na projekt. Odporúčame, aby sumy uvedené v rozpočte projektu vychádzali z prieskumu trhu. 2. Oprávnené aktivity môžu byť realizované na parcelách, ktoré nie sú vo vlastníctve obce. Pri týchto parcelách je potrebné predložiť doklady v súlade s prílohou 1.4. Doklad preukazujúci iný právny vzťah k nehnuteľnosti a  s prílohou 1.5 Súhlas vlastníka nehnuteľnosti s realizáciou projektu podľa metodickej príručky pre žiadateľa. |
| 7 | 1. Musí byť vybudované miesto prvej pomoci, aj pri rekonštrukcii detského ihriska? 2. Musí byť defibrilátor osadený priamo na mieste realizácie projektu, alebo stačí že je už existujúci defibrilátor osadený v dosahu napr. 300m od plánovaného miesta realizácie projektu? 3. Bude defibrilátor rátať medzi oprávnené výdavky. |
| ***Odpoveď:***   1. V bode 3 výzvy č. 2/2023/SRR Oprávnené aktivity sa uvádza, že v rámci novovzniknutého priestoru musí byť vybudované miesto prvej pomoci, vrátane defibrilátora osadeného pevne na stene s alarmom. Uvedená podmienka musí byť splnená, t. j. miesto prvej pomoci, vrátane defibrilátora osadeného pevne na stene s alarmom musí byť v rámci novovzniknutého, aj rekonštruovaného priestoru, ktorý je predmetom projektu predloženého v rámci výzvy č. 2/2023/SRR. 2. Miesto prvej pomoci, vrátane defibrilátora osadeného pevne na stene s alarmom musí byť v rámci novovzniknutého priestoru, ktorý je predmetom projektu predloženého v rámci Výzvy č. 2/2023/SRR.   Zároveň cieľom požiadavky na jeho osadenie je, aby bol prístupný širokej verejnosti a aby použitie defibrilátora bolo možné použiť na záchranu života na každom priestore, ale ak sú priestory v susednej blízkosti alebo už je v blízkosti iný defibrilátor, nie je potrebné vybudovanie defibrilátora v tomto priestore.   1. Náklady na defibrilátor je možné zahrnúť do oprávnených výdavkov, pokiaľ budú zaradené ako kapitálový výdavok a zároveň budú spĺňať všetky podmienky výzvy. |
| 8 | Prosím Vás o poskytnutie informácií, či Ministerstvo plánuje online konzultáciu, resp. školenie na tému hore uvedenej výzvy. |
| ***Odpoveď:***  Ministerstvom investícií, regionálneho rozvoja a informatizácie SR uskutoční online školenie 30. 05. 2023 (utorok) o 10.00 hod k Výzva č. 2/2023/SRR – Podpora infraštruktúry pre pohybové a voľnočasové aktivity a Výzva č. 3/2023/SRR – Podpora rozvoja telesnej kultúry, športu a turistiky pre deti a mládež  Link: <https://mirri.webex.com/mirri/j.php?MTID=m51a1c25f7ea64f4bd661e354d5a32dec> |
| 9 | Je možná výstavba budovy na spôsob telocvične, kde by boli umiestnené napr: basketbalové koše, ping pongové stoly, posilovňa a rôzne iné pohybové aktivity? |
| ***Odpoveď:***  Podľa samotného zamerania bodu 3 výzvy sú oprávnené aktivity zamerané na vybudovanie alebo rekonštrukciu priestoru v exteriéri pozostávajúceho z infraštruktúry pre pohybové a voľnočasové aktivity nesúťažného charakteru, ktorá nie je športovou infraštruktúrou pre organizovaný šport podľa zákona č. 440/2015 Z. z. o športe a o zmene a doplnení niektorých zákonov v znení neskorších predpisov. Zároveň bude tento priestor predstavovať miesto pre aktívny odpočinok obyvateľov, čo prispeje k podpore vzniku potrebných medzigeneračných väzieb a vytvoreniu vhodného prostredia pre vzájomnú komunikáciu a výmenu skúseností. Vybudovaním sa na účely tejto výzvy rozumie investičná činnosť smerujúca k zhotoveniu nových prvkov pohybovej a voľnočasovej zóny.  Vzhľadom na vyššie uvedené, telocvičňa nespĺňa podmienky priestoru v exteriéri podľa tejto výzvy a z tohto dôvodu uvedenú aktivitu v rámci výzvy č. 2/2023/SRR nepodporujeme. |
| 10 | Je možné pri vybudovaní športoviska v zmysle výzvy vybudovať detské ihrisko na zlepšenie pohybových aktivít podľa normy STN en 1176. Môže mat športová zóna osadený mobiliár? (Lavičky, koše, informačné tabule) |
| ***Odpoveď:***  Pri vybudovaní športoviska je možné vybudovať aj detské ihrisko a aj lavičky, koše a informačné tabule v rámci Výzvy č. 2/2023/SRR pri dodržaní podmienok výzvy, ktorými sú napríklad:  - vybudovaný alebo rekonštruovaný priestor musí byť v exteriéri,  - v rámci priestoru musí byť vybudované miesto prvej pomoci, vrátane defibrilátora osadeného pevne na stene s alarmom,  - priestor musí byť umiestnený v katastrálnom území obce s bezbariérovým prístupom,  - môže byť realizovaných viacero priestorov s bezbariérovým prístupom v katastrálnom území obce,  - priestor bude určený pre pohybové a voľnočasové aktivity nesúťažného charakteru, t. j. pre amatérsky šport, nie pre profesionálny šport,  - priestor musí byť využívaný bezodplatne a musí byť prístupný širokej verejnosti bez obmedzení, napr. bez obmedzení veku,  - priestor nebude využívaný na hospodársku činnosť, napr. nebude prenajímaný,  - oprávnenými sú len kapitálové výdavky (ak poskytnutá dotácia bude použitá napr. na výdavky triedy 021 – Stavby, odporúčame zvážiť, kto bude žiadateľom o dotáciu z pohľadu predloženia dokladov k vyúčtovaniu projektu a to konkrétne jeho zaradenia do majetku žiadateľa). |
| 11 | V prílohe č. 1.2 ,,**Rozpočet projektu“** Žiadosti o poskytnutie dotácie na projekt zameraný na podporu regionálneho rozvoja nie sú v bunkách B10 a nižšie ,,Nákladový účet (pre skupinu výdavkov)“ uvedené všetky zdrojové bunky, z ktorých možno vyberať v rozbaľovacom poli jednotlivé skupiny výdavkov. |
| ***Odpoveď:***  Nákladový účet je uvedený v prílohe č. 1.2 ako skupina účtov, ako 1 možnosť, a to 02x. Žiadateľ v stĺpci Názov výdavku môže bližšie špecifikovať skupinu výdavkov. V prípade, že si žiadateľ doplnil konkrétnu skupinu výdavkov v stĺpci B, nie je to chyba na prepracovanie prílohy. Avšak pre účely výzvy je postačujúca všeobecná možnosť nákladového účtu 02x. Zároveň upozorňujeme, že ak žiadateľ uvedie konkrétnu skupinu výdavku v prílohe č. 1.2 Rozpočet projektu k žiadosti, táto skupina výdavkov bude musieť byť v súlade so skupinou výdavkov predložených v rámci vyúčtovania dotácie. |
| 12 | Je oprávnenou aktivitou realizácia mobilného klziska (umelá ľadová plocha) a nákup rolby ako zariadenia k tomu? |
| ***Odpoveď:***  Podľa samotného zamerania bodu 3 výzvy sú oprávnené aktivity zamerané na vybudovanie alebo rekonštrukciu priestoru v exteriéri pozostávajúceho z infraštruktúry pre pohybové a voľnočasové aktivity nesúťažného charakteru, ktorá nie je športovou infraštruktúrou pre organizovaný šport podľa zákona č. 440/2015 Z. z. o športe a o zmene a doplnení niektorých zákonov v znení neskorších predpisov. Zároveň bude tento priestor predstavovať miesto pre aktívny odpočinok obyvateľov, čo prispeje k podpore vzniku potrebných medzigeneračných väzieb a vytvoreniu vhodného prostredia pre vzájomnú komunikáciu a výmenu skúseností. Vybudovaním sa na účely tejto výzvy rozumie investičná činnosť smerujúca k zhotoveniu nových prvkov pohybovej a voľnočasovej zóny.  Oprávnené aktivity a výstupy projektu musia byť poskytované a využívané bezodplatne a musia byť prístupné širokej verejnosti bez obmedzení.  Vzhľadom na vyššie uvedené, mobilné klzisko nespĺňa podmienky priestoru v exteriéri, ktorý bude prístupný širokej verejnosti bez obmedzení a z tohto dôvodu uvedenú aktivitu v rámci výzvy č. 2/2023/SRR nepodporujeme. |
| 13 | Je v rámci tejto výzvy možná výstavba multifunkčného ihriska, ktoré bude prístupné širokej verejnosti a v rámci jeho areálu bude aj workoutová zostava? |
| ***Odpoveď:***  Výstavba multifunkčného ihriska vrátane workoutovej zostavy je oprávnenou aktivitou v rámci Výzvy č. 2/2023/SRR pri dodržaní podmienok výzvy, ktorými sú napríklad:   * vybudovaný alebo rekonštruovaný priestor musí byť v exteriéri, * v rámci priestoru musí byť vybudované miesto prvej pomoci, vrátane defibrilátora osadeného pevne na stene s alarmom, * priestor musí byť umiestnený v katastrálnom území obce s bezbariérovým prístupom, * môže byť realizovaných viacero priestorov s bezbariérovým prístupom v katastrálnom území obce, * priestor bude určený pre pohybové a voľnočasové aktivity nesúťažného charakteru, t. j. pre amatérsky šport, nie pre profesionálny šport, * priestor musí byť využívaný bezodplatne a musí byť prístupný širokej verejnosti bez obmedzení, napr. bez obmedzení veku, * priestor nebude využívaný na hospodársku činnosť, napr. nebude prenajímaný, * oprávnenými sú len kapitálové výdavky (ak poskytnutá dotácia bude použitá napr. na výdavky triedy 021 – Stavby, odporúčame zvážiť, kto bude žiadateľom o dotáciu z pohľadu predloženia dokladov k vyúčtovaniu projektu a to konkrétne jeho zaradenia do majetku žiadateľa). |
| 14 | Je možné v rámci nej použiť výdavky aj na rekonštrukciu športového areálu základnej školy v pôsobnosti obce/mesta? |
| ***Odpoveď:***  Rekonštrukcia športového areálu základnej školy je oprávnenou aktivitou v rámci Výzvy č. 2/2023/SRR pri dodržaní podmienok výzvy, ktorými sú napríklad:   * vybudovaný alebo rekonštruovaný priestor musí byť v exteriéri, * v rámci priestoru musí byť vybudované miesto prvej pomoci, vrátane defibrilátora osadeného pevne na stene s alarmom, * priestor musí byť umiestnený v katastrálnom území obce s bezbariérovým prístupom, * môže byť realizovaných viacero priestorov s bezbariérovým prístupom v katastrálnom území obce, * priestor bude určený pre pohybové a voľnočasové aktivity nesúťažného charakteru, t. j. pre amatérsky šport, nie pre profesionálny šport, * priestor musí byť využívaný bezodplatne a musí byť prístupný širokej verejnosti bez obmedzení, napr. bez obmedzení veku, * priestor nebude využívaný na hospodársku činnosť, napr. nebude prenajímaný, * oprávnenými sú len kapitálové výdavky (ak poskytnutá dotácia bude použitá napr. na výdavky triedy 021 – Stavby, odporúčame zvážiť, kto bude žiadateľom o dotáciu z pohľadu predloženia dokladov k vyúčtovaniu projektu a to konkrétne jeho zaradenia do majetku žiadateľa). |
| 15 | 1. Mesto v súčasnosti realizuje niekoľko projektov zameraných na humanizáciu verejných priestranstiev, slúžiacich pre pohybové a voľnočasové aktivity. Ide o projekty, ktorých realizácia bola zahájená v roku 2022 a ich realizácia pokračuje aj v tomto roku, t.j., aktivity projektu nie sú ukončené fyzicky ani finančne a v rámci týchto projektov evidujeme aj výdavky, ktoré vznikli, resp. vzniknú po 01.01.2023.   Sú v takomto prípade výdavky, ktoré ešte neboli realizované, resp. vznikli po 01.01.2023 v rámci predmetnej výzvy oprávnené?   1. V Metodickej príručke pre žiadateľa k výzve č. 2/2023/SRR – príloha č. 2 sa uvádza skupina oprávnených výdavkov: 021 - Stavby. Sú kapitálové výdavky ako mobiliár – lavičky, sedenia, detské hracie prvky, atď. a výsadba stromov oprávneným výdavkom v zmysle výzvy? Mesto Trnava uvažuje s predložením jednej žiadosti – jedného projektu, pričom oprávnené výdavky by sa dotýkali viacerých verejných priestranstiev, napr.:   1.vnútroblok X – mobiliár,  2.vnútroblok Y – mobiliár, detské hracie prvky  3.verejný priestor Z – výsadba stromov. |
| ***Odpoveď:***   1. Oprávneným obdobím vzniku výdavku je pre túto výzvu obdobie od 1.1.2023 do 31.12.2023, t. j. poskytnutá dotácia musí byť použitá najskôr od 1.1.2023 a najneskôr do 31.12.2023. Vami uvedené výdavky, ktoré vznikli v roku 2023 je možné zahrnúť do žiadosti o poskytnutie dotácie na projekt v rámci výzvy č. 2/2023/SRR. V žiadosti odporúčame uviesť do celkových oprávnených výdavkov výdavky roku 2023 (dotácia a iné zdroje) a v opisnej časti uviesť výdavky skôr zrealizované, t.j. výdavky, ktoré boli a budú realizované mimo oprávneného obdobia. Odporúčame výdavky na daný projekt jednoznačne rozčleniť na tie, ktoré boli zrealizované v roku 2022, na tie ktoré sa budú realizovať v roku 2023 a požadujete na ne dotáciu a iné zdroje a na ďalšie výdavky, ktoré sa budú realizovať po roku 2023. Pri výdavkoch, ktoré budú predmetom žiadosti o poskytnutie dotácie predloženej v rámci výzvy č. 2/2023/SRR je potrebné zabezpečiť naplnenie merateľných ukazovateľov a cieľa projektu. 2. Oprávneným územím pre jedného žiadateľa – mesto - je katastrálne územie žiadateľa (mesta), pričom projekt môže žiadateľ realizovať na rôznych miestach svojho katastrálneho územia. Dovoľujeme si upozorniť, že medzi oprávnené výdavky patria kapitálové výdavky zaradené v triede 02, čo bude musieť v prípade poskytnutia dotácie prijímateľ zdokladovať pri vyúčtovaní dotácie. V prípade, ak výdavky ktoré uvádzate (napr. mobiliár, lavičky, detské hracie prvky, výsadba stromov) budú predložené ako kapitálové výdavky triedy 02 a vybudovaný alebo zrekonštruovaný priestor bude využívaný bezodplatne a prístupný širokej verejnosti bez obmedzení, sú oprávnenými výdavkami pre túto výzvu. Pri vybudovanom alebo rekonštruovanom priestore je potrebné zabezpečiť, aby išlo o priestor, ktorý bude predstavovať miesto pre aktívny odpočinok obyvateľov, čo prispeje k podpore vzniku potrebných medzigeneračných väzieb a vytvoreniu vhodného prostredia pre vzájomnú komunikáciu a výmenu skúseností. |
| 16 | Akého charakteru má byť inštalované zariadenie - defibrilátor? Sú na neho minimálne požiadavky? Toto zariadenie musí byť súčasťou projektovej dokumentácie? Má to byť zariadenie slúžiace účastníkom priestoru? |
| ***Odpoveď:***  V zmysle časti 3 výzvy musí byť v rámci novovzniknutého priestoru vybudované miesto prvej pomoci, vrátane defibrilátora osadeného pevne na stene s alarmom.  Minimálne požiadavky na defibrilátor ani alarm nie sú vo výzve bližšie špecifikované rovnako ako ani požiadavka, že defibrilátor musí byť súčasťou projektovej dokumentácie. Náklady na defibrilátor je možné zahrnúť do oprávnených výdavkov, pokiaľ budú zaradené ako kapitálový výdavok a zároveň budú spĺňať všetky podmienky výzvy.  Zároveň cieľom požiadavky na jeho osadenie je, aby bol prístupný širokej verejnosti a aby použitie defibrilátora bolo možné použiť na záchranu života na každom priestore, ale ak sú priestory v susednej blízkosti alebo už je v blízkosti iný defibrilátor, nie je potrebné vybudovanie defibrilátora v tomto priestore. |
| 17 | V rámci žiadosti musíme predložiť i právoplatné stavebné povolenie? |
| ***Odpoveď:***  Áno, v rámci žiadosti o poskytnutie dotácie je potrebné predložiť právoplatné stavebné povolenie, resp. oznámenie k ohláseniu drobnej stavby ako prílohu č. 1.6. |
| 18 | Ak podá žiadosť občianske združenie pracujúce pri škole, musí byť zapísané v registri partnerov verejného sektora? |
| ***Odpoveď:***  Žiadateľ musí byť zapísaný v Registri partnerov verejného sektora v prípade poskytnutia dotácie (t. j. k podpisu dotačnej zmluvy, a to počas celej doby trvania zmluvy) ak mu bola poskytnutá dotácia viac ako 100 000 EUR a zároveň musí spĺňať všetky náležitosti a podmienky uvedené v zákone č. 315/2016 Z. z. o registri partnerov verejného sektora. |
| 19 | Obec má schválený program hospodárskeho rozvoja a sociálneho rozvoja obce do roku 2021. V súčasnosti platí jeho predĺženie uznesením zastupiteľstva. Postačuje k predloženiu žiadostí toto predĺženie? |
| ***Odpoveď:***  Ak je žiadateľom obec, prílohou žiadosti je schválený a zverejnený dokument Program hospodárskeho rozvoja a sociálneho rozvoja obce (v žiadosti postačuje uviesť odkaz, kde je dokument zverejnený). Je postačujúce k žiadosti k tomuto dokumentu predložiť uznesenie zastupiteľstva obce. |
| 20 | Je nákup pozemku, na ktorom bude vybudovaný priestor oprávneným nákladom? |
| ***Odpoveď:***  Nákup pozemku nie je oprávneným nákladom. |
| 21 | Je oprávnenou aktivitou dobudovanie cyklistického areálu, ktorý bude využívaný 80:20 na neorganizovaný a organizovaný šport? |
| ***Odpoveď:***  Oprávnenou aktivitou je cyklistický areál, ktorý bude takto využívaný, avšak priestor musí byť určený pre pohybové a voľnočasové aktivity nesúťažného charakteru, t. j. pre amatérsky šport, nie pre profesionálny šport, priestor musí byť využívaný bezodplatne a musí byť prístupný širokej verejnosti bez obmedzení. |